b'\n_START_ARTICLE_\nMartin de Thurah\n_START_PARAGRAPH_\nMartin de Thurah (s. 29. huhtikuuta 1974 K\xc3\xb6\xc3\xb6penhamina) on tanskalainen elokuva- ja musiikkivideo-ohjaaja. H\xc3\xa4n on valmistunut ohjaajaksi Den Danske Filmskolesta vuonna 2002._NEWLINE_De Thurah on ohjannut musiikkivideoita monille tunnetuille artisteille, joihin lukeutuvat esimerkiksi R\xc3\xb6yksopp (2005, 2014), Mew (2005, 2010), The Futureheads (2006), Kanye West (2008), Will Young (2008), James Blake (2011) ja David Byrne (2012). De Thurah voitti DMA-palkinnon eli \xe2\x80\x9dTanskan Grammyn\xe2\x80\x9d vuonna 2006 Carpark Northille ohjaamallaan videolla Human. Vuonna 2014 h\xc3\xa4n ohjasi Hennessy-konjakkimerkille mainosvideon The Ride, jossa esiintyy merkin yhteisty\xc3\xb6kumppani Nas.'